CELEX: E2017J0005
Language: ro
Date: 2017-12-21 00:00:00
Title: Hotărârea Curții din 21 decembrie 2017 în cauza E-5/17 – Merck Sharp &amp; Dohme Corp./Oficiul de Brevete din Islanda (Einkaleyfastofan) [Regulamentul (CEE) nr. 1768/92 – Medicamente – Certificat suplimentar de protecție – Certificat cu durată negativă]

12.4.2018   
            
            
               RO
            
            
               Jurnalul Oficial al Uniunii Europene
            
            
               C 130/3
            
         HOTĂRÂREA CURȚII
   din 21 decembrie 2017
   în cauza E-5/17
   Merck Sharp & Dohme Corp./Oficiul de Brevete din Islanda (Einkaleyfastofan)
   
      [Regulamentul (CEE) nr. 1768/92 – Medicamente – Certificat suplimentar de protecție – Certificat cu durată negativă]
   
   (2018/C 130/03)
   În cauza E-5/17, Merck Sharp & Dohme Corp./Oficiul de Brevete din Islanda (Einkaleyfastofan) – CERERE înaintată Curții în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție de către Curtea Supremă a Islandei (Hæstiréttur Íslands) cu privire la interpretarea Regulamentului (CEE) nr. 1768/92 al Consiliului din 18 iunie 1992 privind instituirea unui certificat suplimentar de protecție pentru medicamente, Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a pronunțat la 21 decembrie 2017 hotărârea al cărei dispozitiv prevede următoarele:
   Un certificat suplimentar de protecție poate fi eliberat în temeiul Regulamentului (CEE) nr. 1768/92 în cazul în care perioada care s-a scurs între data la care a fost înregistrată cererea de brevet de bază și data primei autorizații de introducere a produsului pe piață în SEE este mai mică de cinci ani. Acest rezultat nu este afectat de faptul că decizia Comitetului mixt de încorporare a Regulamentului (CE) nr. 1901/2006 și a Regulamentului (CE) nr. 469/2009 în Acordul privind SEE nu a intrat în vigoare.